ԱՄՆ դեսպանը խոսեց նաև օրեր անց՝ 2015թ. նոյեմբերի 19-ին տեղի ունենալիք մեկ այլ կարևոր քննարկման՝ Տնտեսական համագործակցության հարցերով հայ-ամերիկյան աշխատանքային խմբի ամենամյա հանդիպման[10] մասին, որի նպատակն է «երկու երկրների կառավարությունների գործակցությունը տնտեսական քաղաքականության ու երկխոսության այն կարևոր հարցերի շուրջ, որոնք առաջիկա տարիներին կարող են ազդել Հայաստանի տնտեսական աճի ու առևտրի վրա»: Դեսպանի բարձրաձայնմամբ՝ այդ տարի քննարկվող հարցերի շարքում ներառվել էին մասնավորապես կոռուպցիայի դեմ պայքարը, Հայաստանի ապագա էներգետիկ ռազմավարությունը, ջրային ռեսուրսների կառավարումը, քաղավիացիան ու բաց երկնքի քաղաքականությունը, միասնական հարկային օրենսգիրքը և արդյունահանող ճյուղերի թափանցիկության նախաձեռնությունը: